MEDDELELSE FRA KOMMISSIONEN

vedrørende en liste over potentielle lavrisikoaktivstoffer, som må indgå i plantebeskyttelsesmidler

(2018/C 265/02)

1. INDLEDNING

Som det fremgår af betragtning 17 i Europa-Parlamentets og Rådets forordning (EF) nr. 1107/2009 (1) (i det følgende benævnt »forordningen«) bør lavrisikostoffer identificeres, og det bør gøres lettere at markedsføre plantebeskyttelsesmidler, der indeholder disse stoffer. Derudover bør anvendelsen af plantebeskyttelsesmidler, der har færrest mulige negative virkninger for menneskers og dyrs sundhed og miljøet, fremmes i overensstemmelse med målsætningerne i Europa-Parlamentets og Rådets direktiv 2009/128/EF om en bæredygtig anvendelse af pesticider (2).

Aktivstoffer, der opfylder kriterierne for godkendelse i artikel 4 og lavrisikokriterierne i artikel 22 i forordningen, godkendes som lavrisikostoffer. De er opført i del D i listen over godkendte aktivstoffer i bilaget til Kommissionens gennemførelsesforordning (EU) nr. 540/2011 (3). Oplysninger om lavrisikostoffer er tilgængelige i den europæiske database over pesticider, som kan findes her: http://ec.europa.eu/food/plant/pesticides/eu-pesticides-database/public/?event=activesubstance.selection&language=DA.

Plantebeskyttelsesmidler, der indeholder lavrisikostoffer, som opfylder kravene i forordningens artikel 47, skal godkendes af medlemsstaterne som lavrisikoplantebeskyttelsesmidler.

Rådets direktiv 91/414/EØF (4), som blev erstattet af forordningen, indeholdt ikke regler om godkendelser af aktivstoffer som lavrisikoaktivstoffer. Dog kan flere af de stoffer, som tidligere er blevet godkendt i henhold til direktivet, særligt de stoffer, der var omfattet af Kommissionens forordning (EF) nr. 2229/2004 (5), hvad angår den fjerde fase af arbejdsprogrammet, eventuelt identificeres som lavrisikostoffer.

Denne meddelelse har til formål at hjælpe medlemsstaterne med at nå målene i direktiv 2009/128/EF, herunder særligt gennemførelsen af bestemmelserne i artikel 12 og 14 i nævnte direktiv samt anvendelsen af de generelle principper for integreret skadedyrsbekæmpelse. Til dette formål indeholder den en liste over aktivstoffer, der er godkendt i henhold til direktiv 91/414/EØF, og som forventes at opfylde lavrisikokriterierne i forordningens artikel 22.

Listen er oprettet til orientering på grundlag af de tilgængelige oplysninger i de sager og vurderingsrapporter, der lå til grund for godkendelsen af stoffer i henhold til direktiv 91/414/EØF. På baggrund af disse oplysninger blev aktivstoffer, der er godkendt i henhold til dette direktiv, screenet med henblik på deres overholdelse af kravene i forordningens artikel 22 og særligt kriterierne i bilag II, punkt 5 (»lavrisikokriterier«). Screeningen blev foretaget af Kommissionen med bistand fra arbejdsgruppen om lavrisikostoffer og -produkter.

Listen berører ikke resultatet af eventuelt kommende evalueringer udført i overensstemmelse med bestemmelserne i forordning (EF) nr. 1107/2009 med henblik på forlængelse, ændring eller vurdering af godkendelsen af et aktivstof. Opførelse på listen giver ikke formelt et aktivstof lavrisikostatus og medfører ikke dets opførelse på listen over lavrisikoaktivstoffer i del D i bilaget til Kommissionens gennemførelsesforordning (EU) nr. 540/2011, hvilket kun kan ske efter en fuldstændig vurdering og afgørelse i henhold til forordningen.

Således kan plantebeskyttelsesmidler, der indeholder stoffer, som er opført på listen, ikke godkendes som lavrisikoprodukter, og de særlige retlige bestemmelser for lavrisikoprodukter finder ikke anvendelse på dem. I det omfang, det findes hensigtsmæssigt, kan medlemsstaterne dog anvende listen til at informere brugere og andre interessenter og til mere effektivt at fremme brugen af plantebeskyttelsesmidler med stoffer med lavere risiko for at bidrage til opfyldelse af målene i direktiv 2009/128/EF.

Denne meddelelse har til formål at hjælpe medlemsstaterne med at nå målene i direktiv 2009/128/EF. Det er kun EU-Domstolen, der har kompetence til at fortolke EU-lovgivningen autoritativt.

2. LISTE OVER AKTIVSTOFFER, DER FORVENTES AT OPFYLDE KRAVENE I FORORDNINGENS ARTIKEL 22

2.1. Mikroorganismer

Stof Pesticidkategori Adoxophyes orana GV stamme BV-0001 Insekticid Ampelomyces quisqualis, stamme AQ 10 Fungicid Bacillus amyloliquefaciens subsp. plantarum stamme D747 Fungicid Bacillus firmus I-1582 Nematicid Bacillus pumilus QST 2808 Fungicid Bacillus subtilis str. QST 713 Baktericid, fungicid Bacillus thuringiensis subsp. Aizawai stamme ABTS-1857 og GC-91 Insekticid Bacillus thuringiensis subsp. Israeliensis (serotype H-14) stamme AM65-52 Insekticid Bacillus thuringiensis subsp. Kurstaki stamme ABTS 351, PB 54, SA 11, SA12 og EG 2348 Insekticid Beauveria bassiana stamme ATCC 74040 og GHA Insekticid Candida oleophila stamme O Fungicid Cydia pomonella Granulovirus (CpGV) Insekticid Gliocladium catenulatum stamme J1446 Fungicid Helicoverpa armigera nucleopolyhedrovirus (HearNPV) Insekticid Lecanicillium muscarium (tidligere Verticillium lecanii) stamme Ve6 Insekticid Metarhizium anisopliae var. anisopliae stamme BIPESCO 5/F52 Insekticid Phlebiopsis gigantea (flere stammer) Fungicid Pythium oligandrum M1 Fungicid Spodoptera exigua nuklear polyhedrosevirus Insekticid Spodoptera littoralis nucleopolyhedrovirus Insekticid Streptomyces K61 (tidligere S. griseoviridis) Fungicid Trichoderma asperellum (tidligere T. harzianum) stamme ICC012, T25 og TV1 Fungicid Trichoderma asperelleum (stamme T34) Fungicid Trichoderma atroviride (tidligere T. harzianum) stamme IMI 206040 og T11 Fungicid Trichoderma atroviride stamme I-1237 Fungicid Trichoderma gamsii (tidligere T. viride) stamme ICC080 Fungicid Trichoderma harzianum stammeT-22 og ITEM 908 Fungicid Trichoderma polysporum stamme IMI 206039 Fungicid Verticillium albo-atrum (tidligere Verticillium dahliae) stamme WCS850 Fungicid Zucchini yellow mosaik virus (svag virusstamme) Middel til at udløse planternes egne forsvarsmekanismer

2.2. Andre stoffer

Stof Pesticidkategori Bemærkning Aluminiumammoniumsulfat Repellent Ammoniumacetat Lokkemiddel Ascorbinsyre Fungicid Blodmel Repellent Calciumkarbonat Repellent Fedtdestillationsrester Repellent Fedtsyrer, C7-C20 Insekticid, acaricid, herbicid, plantevækstregulator Dette omfatter ikke frie fedtsyrer med en carbonkædelængde kortere end C9 (f.eks. heptansyre, kaprylsyre). FEN 560 (bukkehornsfrøpulver) Insekticid Hvidløgsekstrakt Repellent Gibberellinsyre Plantevækstreguleringsmiddel Gibberelliner Plantevækstreguleringsmiddel Heptamaloxyloglucan Middel til at udløse planternes egne forsvarsmekanismer Hydrolyserede proteiner Insekticid Kalksten Repellent Maltodextrin Insekticid Peberstøv som ekstraktionsrest Repellent Planteolier/rapsolie Insekticid, acaricid Kaliumhydrogencarbonat Fungicid Prohexadion Plantevækstreguleringsmiddel Kvartssand Repellent Repellenter (lugt), vegetabilske eller animalske/fiskeolie Repellent Repellenter (lugt), vegetabilske eller animalske/fårefedt Repellent Havalgeekstrakt (tidligere havalgeekstrakt og tang) Plantevækstreguleringsmiddel Natriumaluminiumsilikat Repellent Ligekædede sommerfugleferomoner Lokkemiddel Anvendt i dispenser Svovl Fungicid, acaricid, repellent Urea (urinstof) Insekticid

(1) Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 304 af 24.11.2009, s. 1).

(2) Europa-Parlamentets og Rådets direktiv 2009/128/EF af 21. oktober 2009 om en ramme for Fællesskabets indsats for en bæredygtig anvendelse af pesticider (EUT L 309 af 24.11.2009, s. 71).

(3) Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

(4) Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

(5) Kommissionens forordning (EF) nr. 2229/2004 af 3. december 2004 om de nærmere bestemmelser for iværksættelsen af fjerde fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF (EUT L 379 af 24.12.2004, s. 13).